**หน่วยการเรียนรู้ที่ ๑๔ เรื่องสระโอะ เอา เอาะอำ**

**กลุ่มสาระการเรียนรู้ภาษาไทย รหัส ท๑๑๑๐๑**

**ชั้นประถมศึกษาปีที่ ๑ เวลา ๕ ชั่วโมง**

**๑. มาตรฐานการเรียนรู้/ตัวชี้วัด**

สาระ

สาระที่ ๑การอ่าน

สาระที่ ๓ การฟัง การดู และการพูด

สาระที่ ๔ หลักการใช้ภาษา

มาตรฐาน

มาตรฐาน ท ๑.๑ ใช้กระบวนการอ่านสร้างความรู้และความคิดในการตัดสินใจ แก้ปัญหา

ในการดำเนินชีวิต และมีนิสัยรักการอ่าน

มาตรฐาน ท ๓.๑ สามารถเลือกฟังและดูอย่างมีวิจารณญาณ และพูดแสดงความรู้ ความคิด และ

ความรู้สึกในโอกาสต่าง ๆ อย่างมีวิจารณญาณและสร้างสรรค์

มาตรฐาน ท ๔.๑ เข้าใจธรรมชาติของภาษาและหลักภาษาไทย การเปลี่ยนแปลงของภาษาและพลัง

ของภาษา ภูมิปัญญาทางภาษา และรักษาภาษาไทยไว้เป็นสมบัติของชาติ

ตัวชี้วัด

ท ๑.๑ ป.๑/๑ อ่านออกเสียงคำ คำคล้องจอง และข้อความสั้น ๆ

ท ๑.๑ ป.๑/๒ บอกความหมายของคำและข้อความที่อ่าน

ท ๓.๑ ป.๑/๑ ฟังคำแนะนำคำสั่งง่าย ๆ และปฏิบัติตาม

ท ๓.๑ ป.๑/๒ ตอบคำถามและเล่าเรื่องที่ฟังและดูทั้งที่เป็นความรู้และความบันเทิง

ท ๓.๑ ป.๑/๓ พูดแสดงความคิดเห็นและความรู้สึกจากเรื่องที่ฟังและดู

ท ๔.๑ ป.๑/๒ เขียนสะกดคำและบอกความหมายของคำ

ท ๔.๑ ป.๑/๓ เรียบเรียงคำเป็นประโยคง่าย ๆ

**๒. สาระสำคัญ/ความคิดรวบยอด**

การมีความรู้ในการสร้างคำที่ประสมด้วยสระโอะ เอา เอาะอำ ความหมายของคำและการเขียนคำที่ถูกต้อง ทำให้นักเรียนสามารถค้นหารูปแบบและพัฒนาทักษะทางภาษาของตนเองได้

**๓. สาระการเรียนรู้**

๓.๑ ความรู้

๓.๑.๑ การอ่านออกเสียง

๓.๑.๒ การเขียนแจกลูกสะกดคำ

๓.๑.๓การสร้างคำใหม่

๓.๑.๔ การเขียนประโยค

๓.๒ ทักษะ/กระบวนการ

๓.๒.๑ การสังเกต วิเคราะห์ เปรียบเทียบ

๓.๒.๒การแสดงความคิดเห็น ให้เหตุผล

๓.๒.๓ การเขียนสื่อสาร

๓.๓ เจตคติ

๓.๓.๑เรียนรู้อย่างมีความสุข

๓.๓.๒สนใจเรียนภาษาไทย

**๔. สมรรถนะสำคัญของผู้เรียน**

๔.๑ ความสามารถในการสื่อสาร

๔.๒ ความสามารถในการคิด

๔.๓ ความสามารถในการแก้ปัญหา

**๕. คุณลักษณะอันพึงประสงค์**

๕.๑ ใฝ่เรียนรู้

๕.๒ มุ่งมั่นในการทำงาน

**๖. ชิ้นงาน/ภาระงาน**

๖.๑การเขียนแผนผังสร้างคำจากคำที่ประสมสระโอะ เอา เอาะอำ

**๗. การวัดและประเมินผล**

|  |  |  |
| --- | --- | --- |
| **วิธีการ** | **เครื่องมือ** | **เกณฑ์** |
| - การสังเกตการร่วมกิจกรรม  - การเขียนแผนผังสร้างคำจากคำที่ประสมสระโอะ เอา เอาะอำ | - แบบสังเกตการร่วมกิจกรรม | - มีผลการประเมินในระดับดีขึ้นไป หรือ มีค่าเฉลี่ย 2.00 ขึ้นไป  - เขียนคำได้ถูกต้องทุกคำ |

**๘. กิจกรรม**

**๘.๑ ชั่วโมงที่ ๖๖**

**๑) จุดประสงค์การเรียนรู้**

๑. สังเกตเห็น รวบรวมคำที่ประสมสระเอาะได้

๒. อ่านออกเสียงบทกลอน/บทเพลงได้

**กิจกรรมการเรียนรู้**

๑. Brain Gym โดยนักเรียนใช้ร่างกายด้านซ้ายขวาเคลื่อนไหวท่าทางที่ต่างกัน เช่น อาจจะใช้เท้าซ้ายย่ำ ส่วนมือขวาเขียนวงกลมในอากาศ(ผู้สอนออกแบบเองหรือนักเรียนออกแบบ)

๒. ครูเปิดเพลง “ระบำชาวเกาะ” ให้นักเรียนฟัง นักเรียนร้องตาม และรำประกอบเพลงอย่างอิสระ

๓. ครูแจกใบงานบทกลอน/บทเพลง “ระบำชาวเกาะ” ให้นักเรียนทุกคน

๔. ครูอ่านบทกลอน/บทเพลง “ระบำชาเกาะ” ให้ฟัง ๑ รอบ

๕. นักเรียนอ่านพร้อมครู/อ่านกลุ่มใหญ่

๖. นักเรียนอ่านทีละบรรทัด สังเกตคำที่มีสระเอาะ ทำเครื่องหมายกำกับ

๗. อ่านออกเสียงคำสระเอาะ เช่น ชาวเกาะ ไพเราะ เสนาะ

๘. ครูชวนสนทนาเกี่ยวกับเพลงและเล่าเกี่ยวกับประสบการณ์

๙. นักเรียนคัดลายมือ เพลง “ระบำชาวเกาะ” พร้อมวาดภาพประกอบ

**๓) สื่อและแหล่งเรียนรู้**

๑. เพลง “ระบำชาวเกาะ”

๒. ใบงาน

**๔) การวัดและเมินผล**

|  |  |  |
| --- | --- | --- |
| **วิธีการ** | **เครื่องมือ** | **เกณฑ์** |
| - การร่วมกิจกรรม  - การอ่านออกเสียง  - การพูดแสดงความคิดเห็น/ตอบคำถาม  - การคัดลายมือ | - แบบประเมินการร่วมกิจกรรม  - แบบประเมินการอ่าน  - แบบประเมินการพูด  - แบบประเมินการคัดลายมือ | - มีผลการประเมินในระดับดีขึ้นไป หรือ มีค่าเฉลี่ย 2.00 ขึ้นไป  - เขียนคำได้ถูกต้องทุกคำ |

**๘.๒ ชั่วโมงที่ ๖๗**

**๑) จุดประสงค์การเรียนรู้**

๑. แจกลูกสะกดคำที่ประสมสระเอาะได้

๒. สร้างคำใหม่ที่ประสมสระเอาะได้

๓. แต่งประโยคจากคำที่ประสมสระเอาะได้

**๓) กิจกรรมการเรียนรู้**

๑. Brain Gym ทำท่าทางประกอบเพลง “ระบำชาวเกาะ”

๒. ฝึกอ่านออกเสียง บทร้องเล่น “จ้ำจี้มะเขือเปราะ”เป็นกลุ่มใหญ่ กลุ่มย่อย

๓. ฝึกแจกลูก สะกดคำ ที่ประสมด้วยสระ เอาะ

๔. นักเรียนสร้างคำใหม่ที่มีความหมาย เช่น เกาะ เกาะแขน เกาะขา ชาวเกาะ เกาะสมุย เกาะกิ่งไม้ เป็นต้น

๕. นำคำที่ได้มาเขียนแต่งประโยค วาดภาพ ระบายสีให้สวยงาม

**๓) สื่อและแหล่งเรียนรู้**

๑. เพลง “ระบำชาวเกาะ”

๒. บทร้องเล่น “จ้ำจี้มะเขือเปราะ”

**๔) การวัดและเมินผล**

|  |  |  |
| --- | --- | --- |
| **วิธีการ** | **เครื่องมือ** | **เกณฑ์** |
| - การร่วมกิจกรรม  - การทำงานกลุ่ม  - การอ่านออกเสียง  - การพูดแสดงความคิดเห็น/ตอบคำถาม  - การเขียนสะกดคำ  - การแต่งประโยค | - แบบประเมินการร่วมกิจกรรม - แบบประเมินการทำงานกลุ่ม  - แบบประเมินการอ่าน  - แบบประเมินการพูด | - มีผลการประเมินในระดับดีขึ้นไป หรือ มีค่าเฉลี่ย 2.00 ขึ้นไป  - เขียนคำได้ถูกต้องทุกคำ  - แต่งประโยคได้ถูกต้อง |

**๘.๓ ชั่วโมงที่ ๖๘**

**๑) จุดประสงค์การเรียนรู้**

๑. อ่านคำที่ประสมด้วยสระโอะสระเอา สระเอาะได้

๒. เขียน/จัดกลุ่มคำที่ประสมด้วยสระโอะ สระเอา สระเอาะได้

**๒) กิจกรรมการเรียนรู้**

๑. กิจกรรม Brain Gym ทำท่าทางประกอบเพลง “โอ้เจ้าดอกลั่นทม”

๒. ทบทวนสระที่เรียนมาแล้ว (สระโอะ สระเอา สระเอาะ) โดยการท่องบทร้องเล่นและบทเพลงพร้อมทำท่าทางประกอบ

๓. ครูกำหนดคำที่ประสมด้วยสระโอะ สระเอา สระเอาะ ให้นักเรียนอ่านคำและนำคำที่อ่านไปเขียนลงในตารางให้ตรงกับสระที่กำหนดให้ เช่น เขา เบา เบาะ เหาะ โปะโต๊ะ

๔. ครูเล่นเกมหาคำประสมด้วยสระโอะ สระเอา สระเอาะ โดยครูมีบัตรคำพยัญชนะเพื่อให้นักเรียนนำไปเติมในแผนภาพ

๕. นำคำที่นักเรียนหาได้มาเขียนลงในสมุดและแต่งประโยค

**๓) สื่อและแหล่งเรียนรู้**

๑. เพลง “โอ้เจ้าดอกลั่นทม”

๒. บทร้องเล่น

๓. บัตรคำพยัญชนะ

**๔) การวัดและเมินผล**

|  |  |  |
| --- | --- | --- |
| **วิธีการ** | **เครื่องมือ** | **เกณฑ์** |
| - การร่วมกิจกรรม  - การทำงานกลุ่ม  - การอ่านแจกลูกสะกดคำ  - การบอกความหมายของคำ  - การปฏิบัติตามคำสั่ง | - แบบประเมินการร่วมกิจกรรม - แบบประเมินการทำงานกลุ่ม | - มีผลการประเมินในระดับดีขึ้นไป หรือ มีค่าเฉลี่ย 2.00 ขึ้นไป  - อ่านแจกลูกสะกดคำได้ถูกต้อง  - บอกความหมายของคำได้ถูกต้องทุกคำ  - ปฏิบัติตามคำสั่งได้ถูกต้อง |

**๘.๔ ชั่วโมงที่ ๖๙**

**๑) จุดประสงค์การเรียนรู้**

๑. อ่านแจกลูกสะกดคำที่ประสมสระอำได้

๒. บอกความหมายคำที่ประสมสระอำได้

๓. เขียนสะกดคำที่ประสมด้วยสระอำได้

**๒) กิจกรรมการเรียนรู้**

๑. Brain Gym โดยนักเรียนทำท่าทางประกอบเพลง(ตามความต้องการของนักเรียน)

๒. นักเรียนท่องบทร้องเล่น “ตาสีกะตาขำ”

๓. นักเรียนเล่นเกมหาเพื่อน โดยครูแจกบัตรคำ สระอำ พร้อมอธิบายวิธีเล่น

๔. ครูให้สัญญาณ นักเรียนเริ่มวิ่งหาเพื่อนที่มีบัตรคำสีเดียวกันกลุ่มใดครบแล้ว นั่งลงเป็นวงกลม

๕. นักเรียนแต่ละคนอ่านออกเสียงบัตรคำของตนเอง และของเพื่อน ๆ ในกลุ่ม

๖. บอกความหมายของคำ ตามบัตรคำที่ตนเองได้

๗. นักเรียนเขียนคำตามบัตรคำในกลุ่มจนครบทุกคำ แล้วนำไปเปลี่ยนกับกลุ่มอื่น นำมาเขียน ทำเช่นนี้ไปจนครบทุกกลุ่ม  
 **๓) สื่อและแหล่งเรียนรู้**

๑. บทร้องเล่น “ตาสีกะตาขำ”

๒.บัตรคำ สระอำ

**๔) การวัดและเมินผล**

|  |  |  |
| --- | --- | --- |
| **วิธีการ** | **เครื่องมือ** | **เกณฑ์** |
| - การร่วมกิจกรรม  - การทำงานกลุ่ม  - การอ่านออกเสียง  - การพูดเล่าเรื่องและแสดงความคิดเห็น  - การเขียนสะกดคำ  - การปฏิบัติตามคำสั่ง | - แบบประเมินการร่วมกิจกรรม - แบบประเมินการทำงานกลุ่ม  - แบบประเมินการอ่าน  - แบบประเมินการพูด | - มีผลการประเมินในระดับดีขึ้นไป หรือ มีค่าเฉลี่ย 2.00 ขึ้นไป  - เขียนคำได้ถูกต้องทุกคำ  - ปฏิบัติตามคำสั่งได้ถูกต้อง |

**๘.๕ ชั่วโมงที่ ๗๐**

**๑) จุดประสงค์การเรียนรู้**

๑. อ่านแจกลูกสะกดคำที่ประสมด้วยสระอำได้

๒. สร้างคำใหม่จากคำที่ประสมด้วยสระอำได้

**กิจกรรมการเรียนรู้**

๑.กิจกรรม Brain Gym นักเรียนท่องบทร้อยกรอง“จับปูดำ” โดยนักเรียนทำท่าทางประกอบอย่างอิสระ

๒. ครูและนักเรียนร่วมกันร้องบทร้องเล่น “ตาสีกะตาขำ” ประกอบจังหวะ ท่าทางอิสระ

๓. ครูเปล่งเสียงเป็นคำสระอำ เช่น

ขำ นักเรียนทุกคนร่วมกันแจกลูกสะกดคำ เป็น ขอ-อำ-ขำ

ทำ นักเรียนทุกคนร่วมกันแจกลูกสะกดคำ เป็น ทอ-อำ-ทำ

๔. แบ่งนักเรียนเป็นกลุ่ม กลุ่มละ 5 คน ครูแจกใบงานและอธิบายวิธีการเขียนแผนผังความคิด

**คำชี้แจง** นักนักเรียนในกลุ่มร่วมกันเขียนแผนผังความคิด คำสระอำ สร้างคำใหม่เขียนลงในกระดาษบรู๊ฟ

จำเป็น

จำนำ

ประจำ

จดจำ

จำปี

จำปา

๕.นำเสนอผลานกลุ่ม และทำงานเดี่ยวเป็นการบ้าน

**๓) สื่อและแหล่งเรียนรู้**

๑. บทร้อยกรอง“จับปูดำ”

๒. บทร้องเล่น “ตาสีกะตาขำ”

๓. ใบงาน

**๔) การวัดและเมินผล**

|  |  |  |
| --- | --- | --- |
| **วิธีการ** | **เครื่องมือ** | **เกณฑ์** |
| - การร่วมกิจกรรม  - การทำงานกลุ่ม  - การอ่านออกเสียง  - การพูดนำเสนอผลงาน  - การบอกความหมายของคำ  - การปฏิบัติตามคำสั่ง | - แบบประเมินการร่วมกิจกรรม - แบบประเมินการทำงานกลุ่ม  - แบบประเมินการอ่าน  - แบบประเมินการพูด | - มีผลการประเมินในระดับดีขึ้นไป หรือ มีค่าเฉลี่ย 2.00 ขึ้นไป  - บอกความหมายของคำได้ถูกต้อง  - ปฏิบัติตามคำสั่งได้ถูกต้อง |

**ภาคผนวก  
หน่วยการเรียนรู้ที่ 1๔ ชั่วโมงที่ ๖๖**



**หน่วยการเรียนรู้ที่ 1๔ ชั่วโมงที่ ๖๗**

**บทร้องเล่น จ้ำจี้มะเขือเปราะ**

**จ้ำจี้มะเขือเปราะ กะเทาะหน้าแว่น**

**พายเรืออกแอ่น แล่นไปตามเกาะ**

**เห็นด่างจับปู หนูหนูหัวเราะ**

**กินลูกตาลเฉาะ เหาะไปกับลม**


**หน่วยการเรียนรู้ที่ 1๔ ชั่วโมงที่ ๖๘**

**เพลง โอ้เจ้าดอกลั่นทม**

**โอ้เจ้าดอกลั่นทม ฉันเคยเด็ดดม ฉันเคยเด็ดเล่น**


**เด็ดเช้า เด็ดเย็น ฉันเคยเด็ดเล่น เด็ดดม เด็ดดม**

**หน่วยการเรียนรู้ที่ 1๔ ชั่วโมงที่ ๖๙**



**หน่วยการเรียนรู้ที่ 1๔ ชั่วโมงที่ ๗๐**





**เกณฑ์การประเมิน**

**การร่วมกิจกรรม**

|  |  |  |  |
| --- | --- | --- | --- |
| รายการประเมิน | ระดับคุณภาพ | | |
| ๓ | ๒ | ๑ |
| ๑. ความตั้งใจ | มีความกระตือรือร้น  ในการเรียนไม่รีรอ  ตั้งใจเรียน ตั้งใจฝึก  รีบตอบคำถาม ซักถาม  เมื่อสงสัย | มีความกระตือรือร้น  ในการเรียนตั้งใจเรียน ตั้งใจฝึกไม่กล้าซักถาม รีรอในการตอบคำถาม | ขาดความกระตือรือร้น  ในการเรียนไม่ตั้งใจฝึก  ไม่กล้าซักถาม ไม่ตอบคำถาม |
| ๒. ความรับผิดชอบ | รับผิดชอบงานที่ได้รับมอบหมายดี ส่งงานทันเวลาทุกครั้ง | รับผิดชอบงานที่ได้รับมอบหมาย ส่งงานไม่ตรงเวลา แก้ไขงานเสร็จ  หลังชั่วโมงเรียน | ขาดความรับผิดชอบ  ทำงานไม่เสร็จและ  ส่งงานไม่ทันเวลา แก้ไขงานของตนเองไม่ได้ |
| ๓. การให้ความร่วมมือ | ให้ความร่วมมือ  ในการเรียนอย่างเต็มความสามารถตลอดเวลา | ให้ความร่วมมือแต่ไม่ต่อเนื่อง ต้องคอยตักเตือนบ้าง | ให้ความร่วมมือ  ในการเรียนเมื่อถูกตักเตือน |
| ๔. การให้ความช่วยเหลือเพื่อน | ให้ความช่วยเหลือเพื่อนทั้งในและนอกกลุ่มที่ขอความช่วยเหลือ | ให้ความช่วยเหลือเพื่อนเฉพาะกลุ่มตนเองหรือคนที่ชอบใจเท่านั้น | ไม่ให้ความช่วยเหลือเพื่อน ทำงานลำพัง  คนเดียว |

**การอ่าน**

|  |  |  |  |
| --- | --- | --- | --- |
| รายการประเมิน | ระดับคุณภาพ | | |
| ๓ | ๒ | ๑ |
| ๑. อักขระถูกต้อง | อ่านออกเสียงถูกต้อง ชัดเจนร้อยละ 90 ของคำทั้งหมดขึ้นไป | อ่านออกเสียงถูกต้อง ชัดเจนมากว่าร้อยละ 60 น้อยกว่าร้อยละ 90 ของคำทั้งหมดขึ้นไป | อ่านออกเสียงถูกต้อง ชัดเจนน้อยว่าร้อยละ 60 ของคำทั้งหมด |
| ๒. เว้นวรรคตอนถูกต้อง | อ่านเว้นวรรคตอนถูกต้อง ร้อยละ 90 ของคำทั้งหมดขึ้นไป | อ่านเว้นวรรคตอนถูกต้อง มากว่าร้อยละ 60 น้อยกว่าร้อยละ 90 ของคำทั้งหมดขึ้นไป | อ่านเว้นวรรคตอนถูกต้อง น้อยว่าร้อยละ 60 ของคำทั้งหมด |
| ๓. ความคล่องแคล่ว | อ่านได้คล่องแคล่วหากอ่านพลาดสามารถแก้ไขการอ่านให้ถูกต้องได้รวดเร็ว | อ่านติดบางคำ แต่สามารถแก้ไขให้ถูกต้องได้เร็ว | อ่านติดบ่อยๆ แก้ไขให้ถูกต้องได้ช้า ต้องให้ผู้อื่นบอก |

**การพูด**

|  |  |  |  |
| --- | --- | --- | --- |
| รายการประเมิน | ระดับคุณภาพ | | |
| ๓ | ๒ | ๑ |
| ๑. พูดตรงประเด็น | พูดตรงประเด็น เรียงลำดับเรื่องราวได้เป็นลำดับ ไม่วกวน | พูดตรงประเด็น เรียงลำดับเรื่องราวไม่เรียงลำดับเหตุการณ์บ้างแต่ทำให้เข้าใจเรื่องราวได้ | พูดออกนอกประเด็น เรียงลำดับเรื่องราววกวน  เข้าใจยาก |
| ๒. พูดมีเหตุผล | ให้เหตุผลในการพูดได้เหมาะสม หรือยกตัวอย่างได้น่าเชื่อถือ | ให้เหตุผลในการพูดได้บ้าง หรือยกตัวอย่างได้แต่ยังไม่เพียงพอในการให้เหตุผลนั้น | ให้เหตุผลในการพูดได้น้อยหรือยกตัวอย่างได้ไม่น่าเชื่อถือ |
| ๓. ความคล่องแคล่ว | พูดได้คล่องแคล่วหากพูดพลาดสามารถแก้ไขการพูดให้ถูกต้องได้รวดเร็ว | พูดติดขัดบ้าง แต่สามารถแก้ไขการพูดให้ถูกต้องได้เร็ว | พูดผิดบ่อยๆ แก้ไขให้ถูกต้องได้ช้า ต้องให้ผู้อื่นบอก |
| ๔. บุคลิกท่าทาง | ท่าทางในการพูดมีความมั่นใจ แสดงท่าทางประกอบการพูดได้ดี สื่อความได้ | ท่าทางในการพูดแสดงความไม่มั่นใจอยู่บ้าง แสดงท่าทางประกอบการพูดน้อย | ท่าทางในการพูดขาดความมั่นใจ ต้องคอยหาคนช่วยอยู่เสมอ ไม่แสดงท่าทางประกอบการพูด |

**การคัดลายมือ**

|  |  |  |  |
| --- | --- | --- | --- |
| รายการประเมิน | ระดับคุณภาพ | | |
| ๓ | ๒ | ๑ |
| ๑. ตัวอักษรและระยะห่างของตัวอักษร | รูปแบบและขนาดตัวอักษรสม่ำเสมอ ระยะห่างของตัวอักษรเท่ากัน | รูปแบบและขนาดตัวอักษรไม่สม่ำเสมอบางส่วน ระยะห่างของตัวอักษรไม่เท่ากันบ้าง | ส่วนใหญ่รูปแบบและขนาดตัวอักษรไม่สม่ำเสมอ ระยะห่างของตัวอักษรไม่เท่ากัน |
| ๒. สะกดคำถูกต้อง | เขียนสะกดคำได้ถูกต้องทุกคำ | เขียนสะกดคำได้ถูกต้อง มากว่าร้อยละ ๘0 ของคำทั้งหมดขึ้นไป | เขียนสะกดคำได้ถูกต้อง น้อยว่าร้อยละ ๘0 ของคำทั้งหมด |
| ๓. ความสะอาดเป็นระเบียบ | เขียนสม่ำเสมอ เป็นระเบียบสะอาด มีการแก้ไขคำผิดทำได้สะอาด | เขียนไม่สม่ำเสมอ แต่เป็นระเบียบสะอาด มีการแก้ไขคำผิดไม่สะอาดบ้าง | เขียนไม่สม่ำเสมอ มีรอยแก้ไขคำผิดไม่สะอาด |

**การทำงานกลุ่ม**

|  |  |  |  |
| --- | --- | --- | --- |
| รายการประเมิน | ระดับคุณภาพ | | |
| ๓ | ๒ | ๑ |
| ๑. การให้ความร่วมมือ | ให้ความร่วมมือ  ในการเรียนอย่างเต็มความสามารถตลอดเวลา | ให้ความร่วมมือแต่ไม่ต่อเนื่องตลอดเวลา | ไม่ให้ความร่วมมือ  ในการเรียน |
| ๒. ความรับผิดชอบ | รับผิดชอบงานที่ได้รับมอบหมายดี ส่งงานทันเวลาทุกครั้ง | รับผิดชอบงานที่ได้รับมอบหมาย ส่งงานไม่ตรงเวลา แก้ไขงานเสร็จ  หลังชั่วโมงเรียน | ขาดความรับผิดชอบ  ทำงานไม่เสร็จและ  ส่งงานไม่ทันเวลา แก้ไขงานของตนเองไม่ได้ |
| ๓. การช่วยเหลือเพื่อนในกลุ่ม | ให้ความช่วยเหลือเพื่อนทั้งในและนอกกลุ่มที่ขอความช่วยเหลือ | ให้ความช่วยเหลือเพื่อนเฉพาะกลุ่มตนเองหรือคนที่ชอบใจเท่านั้น | ไม่ให้ความช่วยเหลือเพื่อน ทำงานลำพัง  คนเดียว |
| ๔. การแสดงความคิดเห็น | กล้าแสดงความคิดเห็น  มีเหตุผลและมีมารยาท  ในการนำเสนอ  ความคิดเห็น | กล้าแสดงความคิดเห็น แต่บางครั้งขาดเหตุผล | ไม่เสนอความคิดเห็น  ของตนเอง |
| ๕. การรับฟังความคิดเห็น | รับฟังและยอมรับ  ความคิดเห็นของคน  ส่วนใหญ่ให้ความร่วมมือและปฏิบัติตามเสียง  ส่วนใหญ่ | รับฟังและยอมรับ  ความคิดเห็นของคน  ส่วนใหญ่แต่บางครั้งที่  ไม่พอใจก็แสดงออก  โดยการไม่ปฏิบัติตาม | ไม่ยอมรับความคิดเห็นของเพื่อน ไม่พอใจเมื่อความคิดเห็นของตนไม่เป็นที่ยอมรับ |